Her kan jeg da være med på holdet. Og efter at have brugt et års tid på at producere den slags hest, som min salig moder på magisk vis havde gennem et langt liv, så kan man godt nok blive tøsefornærmet, når nettet svømmer over med annoncer, hvor folk leder efter en hest "der ikke skal kunne noget særligt, bare være 100% stabil, trafiksikker, gennemsund og kunne stå et par uger", og så altid slutter med at de har 5000 at købe for.. Prrffhh.... Jeg er ved at have sådan et par, og synes egentligt det er gået forbavsende hurtigt med træningen, men regner jeg på det, så har jeg brugt 10-15 timer ugentligt ude i samfundet med den røde, så det ville give en ringe timeløn at sælge ham for 5000.. Nu har jeg en drøm om at lave en arbejds/kvæg hest, og har selvfølgelig en Quarter med fuld udstyrspakke inkluderende lasso, så jeg har hele tiden haft nogle ekstra ønsker til træningen, udover de basale praktiske ting. Han skal kunne tænke selv, selv tage stilling til omgivelser, terræn, hastighed, energiforbrug osv. Forstået på den måde at det sgutte er mig han hele tiden er opmærksom på, jeg angiver retning og grundtempo og lader ham så være i fred. Derfor tager det længere tid, for jeg arbejder faktisk mere med hele grundfølelsen i hesten end tekniske detaljer. Det skal være en naturlig, dejlig begivenhed at forlade matriklen, det er noget vi gør sammen, og det skal være ligeså basistrygt at stå midt på asfaltvejen 10 kilometer hjemmfra, som at stå med næsen i høkassen derhjemme.. Nu snyder jeg så også, jeg er endt med at have en 2 hestes løsdrift i baghaven, først havde jeg den gamle hoppe som makker, da hun ikke kunne mere fandt jeg en ny kone til drengen. Så jeg har altid 2 med ad gangen, så er man en bande, hvilket heste holder meget af, og det sparer på tidsforbruget, så jeg kan holde begge i kondition.. Og jeg går rigtigt mange kilometer med mine hunde..Hvilket har den positive effekt at begge efterhånden er 100% fortrolige med mig på jorden. Faktisk i sådan en grad at den hvide dame lister hurtigt op på siden af mig når hun er utryg, selv om hun har rytter på så er det mig hun følger, og det gør at jeg ikke er i tvivl om at uanset hvor meget himlen falder ned om ørene på os, så bliver de hos mig. Jeg rider meget defensivt, udstyret med et ridedyr, der er avlet til at flytte sig absurd hurtigt og med reflekser som en hjort, så vil det være galimatias at prøve "at ride sig ud af problemerne", og jeg har forlængst udarbejdet et sprog med ham, der gør at han klart siger når jeg skal hoppe af og hjælpe, og et specielt puf med mulen, der betyder "hop så op", når han har fattet sig. Der kan siges meget godt om at ende bag bagsvidslen på sin cowboykuffert, men er der ingen barriere til at stoppe dyret, så ser jeg ingen fremtid der.. Til gengæld så har jeg så fået en hest, der ser sådan her ud, også selvom de hvide køer kom imod os lige efter jeg tog billedet, der lå en gyllelastbil bag os, og den hvide pony trippede noget eksalteret ved min side..Og der går længere og længere imellem at jeg skal af  Nu er vi nået dertil, hvor de uden at tøve går allevegne, også de mere ufremkommelige steder, og er i stand til at færdes forsvarligt på landevejen, også med tung trafik, hvilket vi har meget af her på småvejene. Det, der glæder mig allermest, og som gør at jeg efterhånden er blevet fanatisk turrytter, er at de nyder det virkeligt. Hvor den røde i foråret var meget fremme i skoene de første par kilometer, for så at blive træt, så har han nu lært at stille blikket på uendeligt, og de har fået en rigtig god skridt de kan holde hele turen. Den hvide dame har fået en grundkondi og grundtryghed, så nu efter 2 måneder er hun også klar på sit nye liv, hun er meget elsket af min ponypige på 12, der er præget godt og grundigt af mig til også at elske lange rolige ture, ponyfræs kan hun dyrke andetsteds.. Vi er begyndt at trave de sidste par uger, og de er ved at finde et blødt tempo, de selv regulerer efter underlaget, og hvor den røde stadig har overskud til at bearbejde omgivelserne. Igår fandt vi den første stubmark og fik tjekket endnu en ting, de kan godt trave side om side og skifte førerposition, uden at de pacer hinanden eller bliver utidige..Ponypigen er min niece, så hendes farmor er min svigermor, så gud nåde og trøste mig, hvis jeg forulykker pigen ved uansvarlig ponyomgang  Nu er målet at bibeholde og videreudvikle det vi har opnået. For mig er det en 5 årsplan at lave en rigtig god turkammerat, jeg regner ikke med at få galop lagt på lige forløbigt, traven skal være 100% i skabet, og jeg har ikke tid til fejltagelser eller skader. Lige pt ligger de på små 40 kilometer om ugen, overvejende i skridt, det er passende de næste par måneder for at få bygget muskler og sener mere op..
Mit mål for året opnåede vi allerede i januar, hvor vi startede vores første LA i dressur  Siden da har vi været ude at starte flere stævner end vi plejer, og fik redet en del LA1 og LA2, samt en enkelt LA3. Målet for resten af året? Mere stabilitet i øvelserne og en hest der præsterer det samme ude som han gør hjemme  Dertil satser jeg på at vi kan få traversaderne til at sidde lidt bedre, så vi forhåbenligt engang kan komme med til DM for Fjordheste   Det er dog lidt længere ude i fremtiden. ... og når vi får vores sadel tilbage i næste uge, så begynder vi igen at modtage undervisning - det glæder jeg mig rigtig meget til 
I starten af året var mine mål for dette år helt anerledes end de er nu .. Målet var stævnestart på Caye, både på udebane og hjemmebane. I mellemtiden tabte jeg dog lysten til og ride grundet flere problematikker (stress, bekymringer, mangelende overskud osv). Målet nu er derfor blot at få rideglæden igen, få mere overskud, og hygge mig med min hest. Så må vi se om 2017 kan byde på lidt højere ambitioner fra min side.
Hende her skal gerne være startklar i de mindre LA klasser. Evt også gerne ud på C plan og være helt stævnevant inden året er omme.
Nu kan jeg ikke huske detaljerne i mine hestemål for i år, men det er nok noget med at træne galop og træne trailer LOL Traileren - har stået hjemme i et par måneder, så der er ikke sket så meget. Men det bliver der snart ændret på. Galoppen .... For 2 år siden var jeg for at sige det lige ud - møgbange og følte at jeg ville ryge ud over halsen. Jeg fik rigtig god hjælp til at bearbejde min angst men har ikke arbejdet så seriøst med det - masser af gode undskyldninger. Nå, efter 2 vintres arbejde med at longere i liner, inkl. en del træning af hestens galopmuskler LOL er jeg kommet langt. Jeg har endelig knækket koden med at få benene rigtigt ned og rundt om hesten - jaaaaaa - jeg har lavet et lammesindsovertræk til sadlen, så jeg sidder bedre fast, og jeg har skrå gummidimser i stigbøjlerne. Så nu hvor jeg endelig kan sidde bedre er jeg begyndt at arbejde med galoppen også. Det bliver til 2-4 anspring pr ridning, nogen gange ingen, men det kommer an på om jeg føler mig 'klar' til det. Men vi er kommet meget! langt mht. at gå afslappet og roligt i trav, så jeg kan følge med. Det vigtigste er, at jeg har sluppet angsten og nu 'bare' skal træne videre (i mit eget langsomme tempo). Jeg er bestemt ikke 'i mål' mht. galop og vejen har indtil nu været med sving og svinkeærinder   men vi er klart på rette vej og det er blevet sjovt at ride igen. For den nedtur har jeg også haft et par gange. Og jeg kan nu tillade mig at være ret stolt af hvor lydig hun går i kørelinerne   Næste 'lille' projekt i liner er at lære hende at bakke ude på volten.
Målet med ham her er nogle gode runder i LA til de stævner de har tilbage. Det er sidste år på ham desv   Fantastiske pony. Målet med hende her er, at hun kommer sig over sin ømhed i hovene og lærer flere tricks og så fortsætter vi tilkørslen. Ingen hast med hende. Hun skal bare være glad. Luxus kom hjem meget undervægtig og slukket efter et udlån der ellers var til et sted der lever på deres velfærd. Han kunne heldigvis godt tage på med ordentligt foder og en masse græs. Det er en længere historie. Da den sødeste låner dukkede op endte det med hun fik lov at låne ham. Så kommer han forhåbentlig til at ligne sig selv igen Og så har vi fået en ny pony. Målet med hende er at gøre hende glad og opmærksom på de signaler hun får. Hun har gået elevhest i 3 år og bestemt ikke trivedes med det. De skal starte LD1 og LC1 sidst i august. Kun for træningens skyld.
Hej. Tak for jeres svar. Det er sjovt at læse om andres mål!   Mine mål er blevet ændret - Madicken skal nemlig være rugehoppe på et dyrehospital.   Det vil være godt for hende, for jeg tror, at det vil gavne hende, at få sig et føl. Hun skal derfor være lånt ud rimelig længe, faktisk lidt over 2 år, men det er ikke så langt væk, så jeg kan jo stadig komme og hilse på hende og følge projektet!   I stedet skal jeg så nok til at træne ride brormand.   Han og Madicken er nærmest identiske, når man ser dem på afstand. Samme farve og samme aftegninger.   Han er en gadedreng på 4 år, men hvor Madicken er halvt DV, så er han halvt oldenborger... og det kan mærkes på den gode måde! Hvor Madicken lever efter devisen: hellere blive bange 2 gange for meget, end 1 gang for lidt, så har bror alle 4 ben solidt plantet på jorden!  Han er ryttervant/let tilredet og han skal bare have udviklet en masse styrke igennem en masse ture i skridt og trav. Intet andet, han er jo kun en knøs.   Heidi
Jeg ved godt at jeg (længere oppe) har skrevet at jeg var aldeles uambitiøs og bare skulle genfinde rideglæden og hygge mig med min dejlige hest .. MEN .. Nu har jeg simpelthen alligevel lavet en "tjekliste" som hænger på mit køleskab og som jeg kan 'krydse af i' når målene er nået. Den er stadig aldeles uambitiøs, men kan måske være med til at motivere mig til at genfinde gnisten og ikke bare "står stille". 2016 byder dog ikke på vildt mange ting, men der er efterhånden kommet en del på for 2017   Så må vi se om det er noget der kan være med til og skubbe lidt til mig .. Jeg vender tilbage 
Lyon C-W, det er kun dig, der ved om målene er ambitiøse eller ej. De skal give mening for dig, ikke for alle andre ryttere   Og jeg går klart ind for små langsomme skridt så man kan mærke at man flytter sig, navnlig hvis man har mistet gnisten. Been there - og kommet videre efter en lang sej kamp. Pøj pøj med at kommme videre.
Dejligt at læse om jeres mål, og jeg håber at I når dem allesammen. Mig? Tjah, i starten af året var målet at få luftet rytterlicensen så meget som muligt, og at få has på dér traverser, sådan rigtigt for alvor. Jeg ville ud og starte LA6 hen på året, og jeg var faktisk ret tændt. Sidst i februar blev jeg dog overhalet at virkeligheden, da jeg fik en hjernehindeblødning, og faktisk faldt om på jobbet uden puls. Heldigvis var jeg omgivet af dygtige kolleger, som fik mig genoplivet, og som holdt mig i live til ambulancefolkene kom og kunne overtage. Jeg tilbragte en måneds tid på sygehuset i Århus og et par måneder på Hammel Neurocenter, og kom hjem sidst i maj, på 3 måneders dagen for blødningen. Tiden derefter er brugt på at genskabe en hverdag og fortsætte træningen fysisk og kognitivt, så jeg forhåbentligt igen bliver i stand til at forsørge mig selv  Jeg er nu startet på job igen, forløbigt et par timer to dage om ugen, og inden længe skal det reguleres. Det er mit mål at komme på halv tid inden året er omme  Og så vil jeg ud og starte stævne. Ikke et distriktsstævne, og ikke i den høje ende af LA-skalaen - men bare et stævne. Glæder mig helt vildt! Hilsen Sif
Tja, mine mål hed noget med stævner. Vist nok stabilitet i MA'erne og debut i psg. Debuten i psg nåede vi, men jeg har undervejs måtte sande at det med stævner - det dur ikke for min skønne hest, der ellers altid har arbejdshatten på. Så efter at have prøvet mig frem i foråret og brugt en del tid på at få det til at lykkes, har jeg besluttet, at det ikke er frustrationerne værd - jeg vil hellere nyde træningen end bruge så meget tid og energi på noget der alligevel bare ender i frustrationer. Vi har lige bøvlet lidt med sadlen, så på kort sigt er målet at få ham tilbage i vanlig form, derefter skal der arbejdes videre med uddannelsen. Slutmålet er GP. Piaff og passage mangler, form, styrke og smidighed skal blive endnu bedre. Hvis jeg kan holde ham glad og rask tror jeg på det og glæder mig til mange gode træningstimer. VH Line
tja mit mål med min vallak måtte være at ride en hæderlig LA klasse.. jeg har så fundet ud af LA1 er for svært for ham og mig... så vi har prøvet en LA2 der fungerer bedre.. det må er nået MEN for pokker nu må næste mål være at ride et program.. opvarmning går super tjek, ride ind på banen fint tjek.. i det øjeblik jeg rider op af midterlinjen smider jeg alt og hesten falder fra hinanden.. LC duede ikke der kunne han nå at kede sig og LB programmet har jeg ufattelig svært at lære, så derfor røg jeg op i LA og hesten kan sagtens.. SÅ nu skal der trænes målrettt på overhovedet at ride et program...
mit mål er at inden sommer skal jeg have fundet en ny part (dsv mistet min gamle <3) og gerne komme ud og starte lidt C stævner! desuden vil jeg gerne begynde at træne lidt mere efter hestens principer!
Mit mål i 2016 var at pony skulle færdig tilrides, og vi skulle ud og starter LC-klasserne i dressur, og så ville hun være klar til LB/LA-klasser til næste år. Vi nåede at komme ud og starte et enkelt LD-klasse i dressur. Nu er målet bare at hygge med pony og lægge en masse arbejde i hende fra jorden af. Og så krydse fingre for at hun bliver klar til rytter igen på et eller andet tidspunkt.
måtte lige ind og se mine mål..... åh det ser lige lidt svært ud synes jeg - altså at nå målene  Men vi har da fået redet et TREC stævne på udebane hvor vi vandt klassen en T0 - men stolt er jeg... Dressurmæssigt roder vi stadig rundt i LD2 og LC1 - men er ved at få overbevist mig om vi tør lidt mere snart..... springning - hmm i har da sprunget 60cm - men ikk som bane- men det er da et skridt på vejen... Heldigvis er året ikke gået endnu - så måske vi når vores dressurmål - at ride en LB i år.
Som overskriften siger... Findes der så en sadelbus i østjylland? I eller omkring Horsens? Både med nye og brugte sadler. Søger dressursadel til min hest, men jeg ved ikke hvilken str bom osv han bruger. Så jeg har brug for vejledning så han får den bedst mulige sadel 
Hej.  Anja fra Seidel sadler, harf en bus med en masse sadler, som hun køre rundt med.  Jeg har selv brugt hende, selvom hun er fra sønderjylland kører hun gerne til østjylland 
Hej alle sammen  Jeg skal til at lave noget tricktræning med min hest, men mangler idéer til, hvilke kommandoer jeg kan bruge. Jeg ved at cirkus har deres eget form for "sprog" til tricktræning af deres heste, som mest er en blanding af tysk og fransk, men kender ikke til nogen specifikke. Jeg har læst Nathalie Penquitt's "Træn din Hest", og kunne super godt tænke mig at lære min hest følgende tricks beskrevet i hendes bog: Bukke Neje Benstrækning Samling af benene (Bjergged) Lægge sig ned Men som sagt mangler jeg nogle passende kommandoer, som adskiller sig fra hinanden, giver mening i forhold til øvelsen og som ikke minder om ens dagligdagssprog  Håber I har nogle idéer. Hilsen Sif
Hej alle Jeg har haft min pony i 10 år, og i alle de år har han været meget følsom fortil. Han er svær at ride ordentlig frem og få et sug på biddet, og vi har i perioder haft problemer med tungerækning (det er dog flere år sidne efterhånden). Altså jeg kan fint få ham til biddet, men vores problemer er ofte at få ham redet frem med "scwung" - ofte bliver han lidt puttet og går på forparten. Han går med et tredelt på 13,5. I dag havde jeg så en bid-tilpasser ude, og jeg prøvede at ride ham på et myler-bid MB33 på 12,1 cm. med optimal tungefrihed. Jeg kunne måske nok mærke en lille forskel i at han lagde sig mere til foran, men hun bad mig også om at ride på en anden måde (med helt stille hænder eksempelvis), så ved ikke, om det mere har med det at gøre, end med biddet. Biddet koster omkring 1000 kroner, og nu kan jeg ikke vurdere, om jeg skal købe det eller ej. Som sagt var der ikke den store forskel med det, men omvendt kan det jo være, der også er en tilvænningsperiode for hesten? Jeg kender ikke selv til myler bid og ved ikke om de er bedre for hesten end et almindeligt tredelt, og om det er værd at investere i et? 
Hæhæ - det er sjovt som "de der bidtilpassere" altid anbefaler Myler bid til alle heste. Gad vide om Myler giver dem lidt i lommen for dét  Nå ja. Hvis du ikke kunne mærke stor forskel så ville jeg nok overveje at prøve et andet, billigere bid og lægge ridestilen lidt om (fx mere ro på hænder, det kan som regel hjælpe) Hænderne frem til hestens mund og ro på. Rid bagfra og frem til biddet, ikke omvendt. Jeg ville dog ALLER FØRST starte med at skifte dit tre delte bid ud med et todelt eller UDELT bid. Nu flere led der er på biddet nu mere uroligt er det. Er hesten meget følsom så vil den putte sig væk fra biddet pga biddets uro når du har kontakt til munden. Så først: Prøv et alm. todelt trensebid i en periode. Herefter ville jeg prøve et todelt fullcheek bid (kan købes billigt i Horze fx) for at få endnu mere ro på. De fleste heste jeg har undervist og redet - som har haft urolig og følsomme munde - har fungeret fantastisk på todelte fullcheek bid  Jeg er nok ikke den støreste Myler fan. Jeg kan stadig ikke forstille mig at tungefrihed, hvor biddet i stedet presses mere op i ganen (plus der som regel er en masse ruller i midten som ruller når biddet er i kontakt) må være sk'de rart for hesten 
Altså min virkede det på. Han havde haft urolig mund og tendens til at 'putte' sig i fronten på trods af at jeg faktisk har en både rolig og blød hånd. Min fornemmelse med ham var i virkeligheden at han ville have haft det allerbedst uden noget i munden - og at det var det at have noget på tungen, der bød ham i mod. For ham virkede et bestemt mylerbid med stor tungefrihed meget bedre - ro i munden og at han strakte sig fint frem. Der findes steder, hvor man kan få lov at prøve dem mod depositum - det ville måske være værd at undersøge med distributøren om der er en sådan muligehed i nærheden af dig. MH Nana
Vi har haft en bidtilpasser fra Myler ude, for at vi kunne prøve mylerbid. Til trods for det, fik vi meget forskellige råd. Hun ville desuden heller ikke sælge os bid, men rådgav os, og så kunne vi bagefter selv gå ud og købe biddene. Så ingen købetvang. En var tungerækker og gik bedre på et mylerbid. En tyggede overdrevent meget på biddet, men fik ro i munden med det samme, mylerbiddet kom på. Tvillingesøsteren er også voldsom ved sit bid (familiesvaghed tilsyneladende   ) Det ændrede sig stort set ikke med et andet bid, så rådet var, at rytteren skulle ride med det, hun havde det bedst med. Hun prøvede mylerbiddet i en periode, men kunne ikke ride med det, og gik tilbage til sit gamle bid. Min hest gik marginalt bedre på et mylerbid, så igen var rådet, rid med det, du har det bedst med. Jeg kan så godt lide at ride med det, fordi jeg godt kan lide, at det ligger så stabilt i hestens mund, og det giver mig ro i hænderne. Mylerbiddene er kun bedre end andre bid, hvis hesten kan lide at have dem i mmunden, så enkelt kan det siges.
Myler bid er ikke ebdre end så mange andre bid, men hos heste med meget lidt plads i munden kan de være rigtig gode. Tredelt er meget ofte for uroligt og lægger meget pres på tungen. Jeg anbefaler selv ofte mine elever et todelt baucher bid, fordi ophænget lige tager toppen af presset mod tunge og lader, og samtidig giver ro i hestens mund. Vælg et forholdsvis tyndt bid, mærket er sådan set ligegyldigt, bare det passer til din hests mund i både tykkelse og længde. Det må ikke kunne glide fra side til side, så er det for langt. Dernæst lyder det som om der også er nogle ridemæssige aspekter i det, men det er svært at hjælpe med dem når man ikke har set jer 
Hej TS Du vil få mange forskellige svar. Mit råd er, at du prøver dig frem! Hvad der passer bedst for dig og din pony.  jeg har nogle mylers, jeg havde hørt godt om dem og valgte at investere i dem, MEN for mine heste, fungerer det ikke. De flagrer og ligger uroligt i munden.  Men jeg har hørt andre, bruge dem med succes.  Så du skal gøre hvad du føler, er bedst.
Anno 2016 hvad er så et blødt bid?
Blødt bid anno 2016 er; Det er helt an på udformningen på hestens mund, temperament og anatomi  Bidmåler, bidtilpasning og "prøve sig frem" og se hvad hesten bedst kan lide at gå med. Men ellers nu mindre led biddet har nu mere roligt er biddet også i hestens mund. Ønsker man noget som ligger meget stille kan parrerstænger eller baucher være godt (fx udelt eller todelt). Muffebid giver også en form for let ro/støtte og stabilitet. Eller D ringe.
Alle trensebid er lige bløde   - så længe der ikke er stangeffekt på, så bliver det hårdere eftersom det pres man tager med i tøjlen kan hesten mærke x 2-3 i munden og i nakken.  Så der er ikke noget med at tre delt, muffe e.l er mest blødt - det kommer an på hesten og hvad den trives med. Mange heste trives bedst med udelt fordi det er det der giver mest ro, nogen trives ikke med det men trives bedst med tre delt. Der udover er det vigtigt og få målt hestens mund - biddet skal ligge til, ikke stikke ud i siderne. Da et uroligt bid, bliver mere uroligt af at det er for langt. Man kan vel sige at der er fire slags munddele: to delt, tre delt, udelt og tungefrihed. Til de fire slags munddele kan man have forskellige bidringe. Du kan have alm. trenseringe, muffe, parrer/full cheek, D rings osv. osv. Der findes mange kombinationer. Så hvis man siger " et muffe bid er blidest " - siger det jo intet om det er to, tre eller udelt, men kun noget om bidringene. Hvis du ikke kender til hestemund.dk kan jeg anbefale hendes hjemmeside samt et smut på youtube.com hvor du søger på hestemund, så vil der komme en masse videoer op af Christina der også er dyrlæge, men har mest fokus på tænder og bid. Videoerne er brugbare og handler om alle mulige problematikker og viden inden for området 
Sandra/ Var det ikke sådan i 'gamle dage' at der skulle hesten gå med et muffebid for det var at betragte som et blødt bid, men så fandt man ud af på et tidspunkt at de vist var hårdere end en alm. tyndt bid. SÅ skulle de pludselig være 3-delte og nu er de 3-delte hårdere end de 2-delte.. Der er vel ikke noget at sige til at man bliver forvirret.    Du nævner også nogle som jeg kender som remonte bid da de ikke så nemt lader sig trække ind i munden. (hvilket jo ses fra tid til anden...) MRJN/ Selvfølgelig skal biddet passe og ikke være for langt eller kort og det er jo til at se sig ud af. Du har nok ret i at nu muligheden er der for at få målt munden på hesten så er det nok et godt sted at starte. Jeg kender ikke den hp du omtaler, men det kan jeg da komme til. Der er jo nok også forskel på hvad hesten skal bruges til og nu er det så en skovturshest så måske jeg kan lære den at gå uden bid, så er det også nemmere at spise madpakken undervejs. 
et blødt bid er det som rides med en følsom hånd- selfølgelig kan nogle bid gøre voldsommere skade end andre, men det er rytterens følsomhed som i sidste ende har betydning.
om er overhovedet findes et blødt bid... Umiddelbart ikke. Men et bid er vel ikke skrarpere end den hånd der har tøjlen. De mildeste bid jg kan komme i tanke om, set i lyset af de manglende brydningspunkter, og at det er gummi i stedet for metal, er et gummi standbid. Selv red jeg med sådan et pga. en meget følsom hest, men har måtte overgive mig til det 3 delte HS aurigan bid igen, da hesten er en bandit uden.
Hej  Hvis du er ude efter bløde bid, findes der såkaldte blå bid, som er lavet af en form for gummi, hvilket vil sige, at de er ekstra gode til heste med en følsom mund. Hvis du vil læse mere om dem, kan du følge linket